
Comhpháirtíocht Chathair Luimnigh
Sonraíocht Poist
Bainisteoir Cláir, ABC Start Right Luimnigh

Maidir linne: I gComhpháirtíocht Chathair Luimnigh (Comhpháirtíocht PAUL, Luimneach CTR roimhe seo), táimid tiomanta don ionchuimsiú sóisialta a chur chun cinn agus do chumhachtú na bpobal a bhfágtaí ar lár iad roimhe seo. Mar eagraíocht dhinimiciúil nuálach, oibrímid i gcomhar le pobail, gníomhaireachtaí stáit, comhpháirtithe sóisialta agus grúpaí deonacha chun athrú fónta buan a bhaint amach i gCathair Luimnigh. Creidimid i gcumhacht na héagsúlachta agus táimid tiomanta d’ionad oibre ionchuimsitheach a chruthú ina mbíonn deis ag gach duine barr a gcumais a bhaint amach.
Bainistíonn Comhpháirtíocht Chathair Luimnigh ABC Start Right Luimnigh, ar tionscnamh um idirghabháil luath agus cosc é atá dírithe ar thorthaí níos fearr a bhaint amach do leanaí idir 0 agus 6 bliana d’aois i gCathair Luimnigh. Is é is aidhm do ABC forbairt agus folláine leanaí a fheabhsú, inniúlacht agus muinín tuismitheoirí a neartú, agus aghaidh a thabhairt ar mhíbhuntáiste oideachais trí chur chuige atá bunaithe ar fhianaise. Trí chomhoibriú a dhéanamh le réimse leathan seirbhísí agus gníomhaireachtaí, cuireann ABC tacaíochtaí comhtháite agus comhordaithe chun cinn lena chinntiú go mbíonn rochtain ag leanaí agus ag teaghlaigh ar sheirbhísí ardchaighdeáin comhtháite. 
Tá ABC Start Right á mhaoiniú ag Tusla agus is cuid é den Chlár náisiúnta Óige Bunaithe ar Cheantar.
Teideal:			Bainisteoir Cláir, ABC Start Right Luimnigh
Ag Tuairisciú Do:		POF, Comhpháirtíocht Chathair Luimnigh
Áit:	Ionad Gnó Tait, Sráid San Doiminic, Luimneach, le roghanna oibre hibrideacha ar fáil tar éis tréimhse phromhaidh.
Cuspóir an Róil: 	Ceannaireacht a thabhairt ar Chlár ABC Start Right Luimnigh agus agus bainistiú a dhéanamh air de réir an phlean oibriúcháin atá comhaontaithe le Tusla. 
Tá suim i gcroímhisean agus i mbunluachanna Chomhpháirtíocht Chathair Luimnigh inmhianaithe go mór. Tá ár dTuarascálacha Bliantúla agus an Plean Straitéiseach reatha ar fáil don phobal ar shuíomh gréasáin na heagraíochta ar https://limerickcitypartnership.ie/ 
Cineál an Chonartha:  Conradh buan lánaimseartha atá i gceist, faoi réir tréimhse phromhaidh sé mhí a chur i gcrích go sásúil. Nuair a bheidh an tréimhse phromhaidh curtha i gcrích go sásúil, tairgfear conradh tréimhse éiginnte, faoi réir maoiniú leanúnach a bheith ar fáil. 
Uaireanta Oibre: Lánaimseartha (35 uair an chloig in aghaidh na seachtaine) 
Raon tuarastail: €61,257 - €71,277. Déanfar an ceapachán ag an gcéad phointe den scála sin.
Dáta deiridh le haghaidh iarratas: 5pm, Dé hAoine, an 24 Iúil 2026

Príomhfhreagrachtaí:
Bainistiú cláir:
· Ceannaireacht a thabhairt ar chur i bhfeidhm phlean oibriúcháin ABC Start Right Luimnigh agus cinnte a dhéanamh go gcuirfear an clár i bhfeidhm de réir na gcuspóirí, spriocanna agus buiséad ar comhaontaíodh orthu.
· An tsamhail reatha um chosc agus idirghabháil luath a neartú agus a fhorbairt tuilleadh, bunaithe ar chur chuige timfhillte pobail agus ar mhúnla atá dírithe ar láidreachtaí chun tacú le leanaí agus le teaghlaigh.
· Obair a dhéanamh go dlúth le foireann ABC Start Right agus le gníomhaireachtaí comhpháirtíochta chun riachtanais nua atá ag teacht chun cinn i measc leanaí agus teaghlach i gCathair Luimnigh a shainaithint agus freagairt a thabhairt orthu.
· Monatóireacht a dhéanamh ar fheidhmíocht an chláir agus, nuair is gá, athbhreithniú agus leasú a dhéanamh ar spriocanna, ar chlocha míle agus ar ghníomhartha chun na torthaí ar ar comhaontaíodh a bhaint amach.
· Comhoibriú a dhéanamh le príomhpháirtithe leasmhara chun straitéisí inbhuanaitheachta agus príomhshruthaithe a fhorbairt agus a chur i bhfeidhm a thacaíonn le tionchar fadtéarmach agus le dea-chleachtais a leabú.
· Comhordú a dhéanamh ar fhorbairt, ar chur i bhfeidhm agus, nuair is cuí, ar oiriúnú cur chuige agus idirghabhálacha atá bunaithe ar fhianaise chun freastal ar riachtanais áitiúla agus ar thosaíochtaí na bpríomhghrúpaí spriocdhírithe.
· Ardchaighdeáin rialachais a chur chun cinn agus a choinneáil ar bun trí chomhlíonadh bheartais, nósanna imeachta agus riachtanais tuairiscithe Chomhpháirtíocht Chathair Luimnigh agus Tusla a chinntiú.
Rannpháirtíocht le Páirtithe Leasmhara:
· Caidrimh chomhoibríocha éifeachtacha a chothú agus a choinneáil ar bun le heagraíochtaí reachtúla, pobail agus deonacha chun seachadadh comhordaithe seirbhísí do leanaí agus do theaghlaigh a bhaint amach.
· Teagmháil ghníomhach a dhéanamh leis an gClár náisiúnta Óige Bunaithe ar Cheantar agus le Fóram Náisiúnta Bhainisteoirí ABC chun fónamh a dhéanamh i leith na dtosaíochtaí agus na ngníomhartha náisiúnta ar comhaontaíodh orthu agus chun iad a chur chun cinn.
· Ionadaíocht a dhéanamh thar ceann ABC Start Right Luimnigh laistigh de phríomhstruchtúir áitiúla agus náisiúnta, lena n-áirítear grúpaí stiúrtha, pobail chleachtais, agus líonraí agus imeachtaí ábhartha ABC.
· Bainistiú agus maoirsiú a dhéanamh ar Chomhaontuithe Leibhéal Seirbhíse (CLSanna) le Tusla agus le gníomhaireachtaí a fhaigheann maoiniú trí ABC Start Right Luimnigh, lena chinntiú go gcomhlíonfar na cuspóirí agus na riachtanais tuairiscithe ar comhaontaíodh orthu.
· Sásanna éifeachtacha cumarsáide agus rannpháirtíochta a fhorbairt agus a choinneáil ar bun le príomhpháirtithe leasmhara trí chruinnithe rialta agus bealaí cumarsáide iomchuí eile.
· Aidhmeanna, cuspóirí, éachtaí agus tionchar ABC Start Right Luimnigh a chur chun cinn agus a chur in iúl do leanaí, do theaghlaigh, do pháirtithe leasmhara agus don phobal i gcoitinne.  
Bainistiú buiséid
· Bainistiú a dhéanamh ar shruthanna éagsúla maoinithe, mar a shannfaidh an Príomhfheidhmeannach agus mar a chomhaontófar le Tusla, agus maoirseacht éifeachtach airgeadais, cuntasacht agus comhlíonadh na gceanglas maoinithe uile a chinntiú.
· Buiséid cláir a fhorbairt agus monatóireacht a dhéanamh orthu i gcomhar leis an Rialaitheoir Airgeadais.
· Monatóireacht a dhéanamh ar chaiteachas in aghaidh na mbuiséad ceadaithe, lena chinntiú go mbainfear luach ar airgead amach agus go gcomhlíonfar beartais agus nósanna imeachta soláthair.
· I gcomhar le Foireann Airgeadais Chomhpháirtíocht Chathair Luimnigh, tuarascálacha ráithiúla agus bliantúla airgeadais a ullmhú agus a chur ar aghaidh de réir cheanglais agus amlínte tuairiscithe comhaontaithe Tusla.
Bainistiú agus Forbairt Acmhainní Daonna
· Ceannaireacht a thabhairt ar fhoireann ildisciplíneach ABC Start Right Luimnigh agus bainistiú a dhéanamh uirthi, chun cultúr comhoibríoch ardfheidhmíochta a chothú.
· Tacaíocht a thabhairt i dtaca le foghlaim agus forbairt ghairmiúil leanúnach na mball foirne, agus deiseanna d’fheabhsú leanúnach agus d’fhorbairt acmhainne a chinnte.
· Socruithe i ndáil le hiasachtaí foirne agus socruithe eile a bhaineann le hacmhainní daonna a bhainistiú, nuair is infheidhme, de réir bheartais agus nósanna imeachta na heagraíochta.
· Maoirseacht rialta, aiseolas feidhmíochta agus cuspóirí comhaontaithe a chur ar fáil de réir nósanna imeachta Chóras Bainistíochta agus Forbartha Feidhmíochta Chomhpháirtíocht Chathair Luimnigh
Monatóireacht, Measúnú & Tuairisciú:
· Tuarascálacha rialta maidir le gníomhaíochtaí agus airgeadas an chláir a ullmhú agus a chur faoi bhráid Tusla, faoi bhráid an Chláir Náisiúnta ABC agus faoi bhráid Bhord Stiúrthóirí Chomhpháirtíocht Chathair Luimnigh de réir na gceanglas agus na n-amlínte tuairiscithe comhaontaithe.
· Prionsabail dearbhaithe cáilíochta agus próisis láidre monatóireachta agus meastóireachta a chur i bhfeidhm ar fud gach gné de chur chun feidhme an chláir, chun ardchaighdeáin, cuntasacht agus feabhsú leanúnach a chinntiú.
· Ceannaireacht a thabhairt maidir le cur i bhfeidhm leanúnach Chreat Náisiúnta Thorthaí ABC i Luimneach, lena n-áirítear bailiú agus anailís sonraí ardchaighdeáin maidir le hidirghabhálacha an chláir, comhordú bailithe sonraí leis na heagraíochtaí comhpháirtíochta, agus a chinntiú go gcomhlíontar na ceanglais agus na spriocdhátaí comhaontaithe maidir le taisceadh sonraí.
· Obair a dhéanamh i gcomhar le Clár Náisiúnta ABC agus le Comhpháirtíocht Chathair Luimnigh chun torthaí, foghlaim agus tionchar an chláir a chur in iúl do na páirtithe leasmhara ábhartha agus chun iad a chraobhscaoileadh dóibh.

· Aon dualgais eile a dhéanamh a d’fhéadfadh an Príomhoifigeach Feidhmiúcháin a shannadh ó am go ham.
A Bhfuil Uainn:
	Eolas
	Fíor-riachtanach
	Inmhianaithe

	· Cáilíocht ábhartha tríú leibhéal, ar Leibhéal 8 de QQI nó os a chionn sin.
· Tuiscint chruthaithe ar phrionsabail maidir le tacaíocht do theaghlaigh, ionchuimsiú sóisialta agus forbairt pobail, agus tiomantas léirithe do na prionsabail sin.
· Eolas ar chuir chuige um chosc agus um idirghabháil atá bunaithe ar fhianaise i dtaca le seirbhísí lena mbítear ag obair le páistí faoi bhun 6 mbliana d’aois agus lena dteaghlach.
· Eolas agus tuiscint ar Fhorbairt Acmhainní Daonna.
· Eolas oibre ar ghníomhaireachtaí a bhfuil freagracht orthu i leith tacaíochtaí do leanaí agus do theaghlaigh agus i leith folláine i Luimneach.
· Cáilíocht Leibhéal 9 de QQI. 
· Tuiscint ar chleachtas agus beartas náisiúnta maidir leis na Luathbhlianta.
	✔


✔


✔


✔

✔


	













✔

✔


	Taithí
	Fhíor-riachtanach
	Inmhianaithe

	
	
	

	· Taithí 3 bliana ar a laghad i mbainistíocht shinsearach, lena n-áirítear foireann ildhisciplíneach a bhainistiú.
· Taithí oibriúcháin inléirithe ar sheirbhísí a sheachadadh do leanaí agus do theaghlaigh.
· Taithí inléirithe ar acmhainní a bhainistiú laistigh de bhuiséad.
· Taithí ar dhoiciméid a dhréachtú, a athbhreithniú agus a chur in eagar lena bhfoilsiú.
· Taithí ar mhodhanna measctha taighde agus meastóireacht seirbhís-bhunaithe.
	✔


✔

✔

✔

	








✔


	Inniúlachtaí
	
	

	· An cumas obair a dhéanamh go héifeachtach as do stuaim féin agus mar chuid d’fhoireann araon.
· Dea-teist chruthaithe ar thorthaí a bhaint amach trí chur chuige ilghníomhaireachta, líonrú pobail agus obair trasearnálach de réir mar is ábhartha don ról.
· Cumas cruthaithe foireann a threorú agus a spreagadh.
· An cumas réimse páirtithe leasmhara a thabhairt le chéile ar aon intinn maidir le spriocanna comhchoiteanna.
· Sárscileanna idirphearsanta (lena n-áirítear scileanna caibidlíochta agus tionchar a imirt gan údarás a léiriú).
· Sárscileanna eagrúcháin agus cumas cruthaithe an beart a dhéanamh in ionad oibre dúshlánach ilchineálach.
· Scileanna cumarsáide den scoth, ó bhéal agus i scríbhinn, lena n-áirítear an cumas faisnéis chasta a chur i láthair ar bhealach soiléir gonta éifeachtach, agus í a chur in oiriúint do luchtanna éisteachta éagsúla. 
· Scileanna láidre TF, AD agus pacáistí taighde san áireamh. 

Teastaíonn cead iomlán tiomána reatha don ról seo.

✔
✔

✔

✔

	Buanna
	
	

	· Solúbtha agus toileanach a bheith ag foghlaim
· Acmhainneach
· Spreagúil
· Dírithe ar spriocanna a bhaint amach
	✔
✔
✔
✔

	



Cén fáth a dtiocfá ag obair linn?
· Tuarastal atá Chun Cinn sa Mhargadh: Gheobhaidh tú pacáiste iomaíoch tuarastail, a bheidh ina léiriú ar an luach a chuirimid ar do shaineolas agus do dhúthracht.
· Pinsean: Tá scéim pinsin ranníocaigh shainithe grúpa á feidhmiú ag Comhpháirtíocht Chathair Luimnigh. Beidh fostaithe incháilithe chun páirt a ghlacadh sa scéim ón dáta a thosóidh siad san fhostaíocht. 
· Cineál an Chonartha:  Is conradh buan lánaimseartha é seo, faoi réir tréimhse promhaidh sé mhí a bheith curtha i gcrích go sásúil. Nuair a bheidh an tréimhse phromhaidh curtha i gcrích go sásúil, tairgfear conradh tréimhse éiginnte, faoi réir maoiniú leanúnach a bheith ar fáil.
· Seachtain oibre 35 uair an chloig: Is post lánaimseartha é seo, 35 uair an chloig sa tseachtain, ó Luan go hAoine, idir 9.00 a.m. agus 5.00 p.m., rud a thacaíonn le cothromaíocht mhaith idir an obair agus an saol pearsanta.
· Saoire Bhliantúil Fhial: I gcás fostaithe nua, beidh 25 lá saoire bhliantúla in aghaidh na bliana i gceist, agus méadóidh sé sin lá amháin i ndiaidh gach dhá bhliain seirbhíse, suas go huasmhéid 30 lá sa bhliain.
· Suíomh an phoist: Ionad Gnó Tait, Sráid San Doiminic, Luimneach, le roghanna oibre hibrideacha ar fáil tar éis tréimhse phromhaidh. 
Tá oifigí eile ag Comhpháirtíocht Chathair Luimnigh ar fud Chathair Luimnigh freisin, agus féadfaidh an Bainisteoir Airgeadais agus Comhlíonta iad a úsáid ó am go chéile chun críocha oibre, faoi réir comhaontú leis an bPríomhoifigeach Feidhmiúcháin.
· Obair Ardtionchair: Déan difríocht cheart i saol na ndaoine agus na bpobal is mó a bhfuil tacaíocht de dhíth orthu.
· Timpeallacht Oibre Bhríomhar: Bí ag obair mar chuid d’fhoireann thacúil chomhoibríoch a chuireann luach ar an nuálaíocht agus ar an gcruthaitheacht.
· Forbairt Ghairmiúil: Tacaíonn Comhpháirtíocht Chathair Luimnigh le Forbairt Ghairmiúil Leanúnach (CPD) de réir an Beartais um Oiliúint agus Forbairt Foirne.
· Cultúr Ionchuimsitheach: Bí ag obair in ionad oibre ina nglactar go fonnmhar leis an éagsúlacht agus ina bhfuiltear tiomanta don chomhionannas.
· Costais Taistil agus Chothabhála: Íocfar costais taistil agus chothabhála de réir rátaí na hearnála poiblí.
· An Clár Cúnaimh d'Fhostaithe (EAP):  Bíonn teacht ag gach ball foirne ar Chlár Cúnaimh d’Fhostaithe atá saor in aisce, faoi rún agus ar fáil 24 uair sa lá, 7 lá sa tseachtain.
· Aois Scoir: Beidh an aois scoir de réir Aois Scoir agus Bheartas Scoir an Stáit atá leagtha amach sa Lámhleabhar Foirne atá againn.

An Bealach Iarratas a Dhéanamh:
Is féidir Sonraíocht Poist agus Foirm Iarratais a íoslódáil ó rannóg na bPost/na bhFolúntas ar https://limerickcitypartnership.ie/work-us 
Ní ghlacfar ach le foirmeacha iarratais leictreonacha. Ní ghlacfar le CVanna. Ba cheart iarratais chomhlánaithe a chur ar aghaidh ar ríomhphost chuig: recruitment@limerickcitypartnership.ie 
Déan cinnte go mbeidh d’iarratas curtha ar aghaidh faoin spriocdháta. 
Is é a bheidh sa phróiseas roghnúcháin gearrliostú iarrthóirí le haghaidh agallaimh bunaithe ar na critéir don phost, mar atá leagtha amach sa sonraíocht poist agus sa tsonraíocht duine seo.
Cuirfear toradh d’iarratais in iúl duit i scríbhinn.

An dáta deiridh a nglacfar le hiarratais don phost seo ná: 5pm, Dé hAoine, an 17 Iúil 2026

Is Fostóir Comhdheiseanna í Comhairle Cathrach & Contae Luimnigh. Molaimid go láidir do dhaoine ó gach cuid den tsochaí iarratas a dhéanamh. Má theastaíonn aon socruithe réasúnta uait le linn an phróisis iarratais, cuir é sin in iúl dúinn.

